antrasitt
Store norske leksikon,Realfag,Geologi,Bergarter,Sedimentære bergarter
Antrasitt er et naturlig forekommende kull som inneholder 92–98 prosent karbon. Fargen varierer fra dyp svart til jerngrå og kjennetegnes av en nesten metallisk glans.
Antrasitt er også hardere og sprøere enn andre kulltyper, og kalles derfor noen ganger steinkull, selv om begrepet steinkull på norsk kanskje oftere brukes om bitument kull.Antrasitt antennes vanskelig, og brenner bare ved kraftig lufttilførsel, og med ganske kort flamme fordi den utvikler lite gass. Varmeverdien er større enn for andre kullsorter, fra 33 500 kJ til 37 700 kJ per kg (8000 kcal til 9000 kcal per kg). Dannelse Antrasitt dannes ved begravning av torv til temperaturer mellom 200-300 °C, noe som vanligvis tilsvarer begravningsdyp på 6–12 km. Under begravningshistorien blir torven først til lignitt (brunkull), deretter til bitument eller bituminøst kull (100-200 °C) og videre til antrasitt. Antrasitt fra den geologiske perioden karbon har blitt utvunnet i Pyramiden på Svalbard. Kina er i dag den største produsent av antrasitt, vesentlig som brensel i kullkraftverk. Les mer i Store norske leksikon karbon kull sedimentære bergarter Eksterne lenker mindat.org: Anthracite